cyanic-selkie/wikianc huggingface dataset:
Nils Anders Røkke
Nils Anders Røkke (født 10. april 1963) er en norsk næringslivsleder. Røkke er direktør for bærekraft i SINTEF. Han leder også den europeiske forskningsalliansen European Energy Research Alliance (EERA).
Røkke har sin utdannelse fra NTH, der han var ferdig utdannet sivilingeniør i 1986 og dr.ing. 1994 med avhandlingen Experimental and theoretical studies of environmental aspects of natural gas combustion. Hans fagområder er innen energi og klimateknologi.
Liste over norske sjakkspillere
Kvinnelige stormestere (WGM)
Tittelen kvinnelig stormester (WGM) ble første gang utdelt i 1977. Ingen norske kvinner har blitt utnevnt til WGM, men to WGMer har meldt overgang til Norge.
Kravene for å bli WGM har variert noe over tid. For å bli WGM må man nå som hovedregler ha oppnådd to eller flere «WGM-normer» som tilsammen omfatter minst 27 partier. En WGM-norm er en ratingprestasjon i en internasjonal turnering på minst 2400, mot motstandere som har en gjennomsnittlig FIDE-rating på minst 2180. For å bli WGM må man i tillegg ha en oppnådd en FIDE-rating på minst 2300 i løpet av karrieren.
Kvinnelige internasjonale mestere (WIM)
Tittelen kvinnelig internasjonal mester (WIM) ble første gang utdelt i 1950. Den første norske WIM var Ingrid Dahl.
Kravene for å bli WIM har variert noe over tid. For å bli WIM må man nå som hovedregel ha oppnådd 2 eller flere «WIM-normer» som tilsammen omfatter minst 27 partier. En WIM-norm er en ratingprestasjon i en internasjonal turnering på minst 2250, mot motstandere som har en gjennomsnittlig FIDE-rating på minst 2030. For å bli WIM må man i tillegg ha en oppnådd en FIDE-rating på minst 2200 i løpet av karrieren.
Trampbåt
Trampbåt (trampdamper/trampskip) betegner et handelsfartøy som går i trampfart, dvs fører den last som er å finne eller som tilbys til den rate det er mulig å oppnå til sitt bestemmelsessted. Varer som korn, kull, malm, sukker og trelast ble ofte ført på trampbåter. Lastens bestemmelsessted ble skipets neste anløpshavn og en trampbåt kunne i løpet av et år krysse samtlige verdenshav eller operere i et svært begrenset område – alt avhengig av tilbud, etterspørsel og timing.
Trampfarten vokste fram i Storbritannia på 1800-tallet på grunn av behovet for å levere kull til ulike havner og industriområder på De britiske øyer og i Europa.
Nils Anders Røkke
Han jobbet i Rolls-Royce i perioden 1998–2002 som sjefingeniør. Fra 2002 har han jobbet i SINTEF som forsker og forskningssjef. Han har ledet flere norske, nordiske og europeiske forskningsprosjekter, spesielt innen CCS. Han har vært leder for Trondheimskonferansen TCCS. Han har vært en del av SINTEFs konsernledelse siden 2009, og i 2015 ble han utnevnt til direktør for bærekraft. Han er styreleder i ECCSEL som er Europas CCS laboratorieinfrastruktur.
Trampbåt
Trampbåtene var havets loffere i motsetning til linjebåtene som gikk i faste ruter mellom bestemte havner etter en fastlagt fartsplan.
Nils Anders Røkke
I 2009 ble han kåret til Årets trønder av Adresseavisa.
Radiolyse
Radiolyse er dissosiasjon av molekyler ved kjernefysisk stråling. Det er spalting av en eller flere kjemiske bindinger som følge av eksponering for høy-energi-fluks. Strålingen i denne sammenheng assosieres med radioaktiv nedbrytning; radiolyse er derfor adskilt fra for eksempel fotolyse av C12-molekylet til to Cl-radikaler hvor ultrafiolett eller synlig lys brukes.
Kraby stoppested
Kraby stoppested på Skreiabanen åpnet 28. november 1902 og ble nedgradert til holdeplass 15. september 1963, da passasjertrafikken på banen ble nedlagt. Også etter dette var stedet bemannet en periode pga. postekspedisjon. Postkontoret ble imidlertid nedlagt i 1975. Skreiabanen ble formelt nedlagt 1. februar 1988.
Stasjonsbygningen ble tegnet av Paul Armin Due og er typisk for de små mellomstasjonene på banen. Den er i privat eie og er relativt godt bevart. Anna Christine Årstad og Østre Toten kommune fikk i 2002 Fortidsminneforeningens vernepris for restaureringsarbeidet. I tillegg til selve stasjonsbygningen finnes uthus/privet.
Skinnene forbi den nedlagte stasjonen ble revet opp allerede i 1988, men traseen er godt synlig og er for en stor del gang- og sykkelvei.
Kraby stoppested lå 16,12 km fra Reinsvoll.
Jörgen Engqvist
Jörgen Engqvist er en svensk tidligere fotballspiller. Engqvist, som var midtbanespiller, spilte seriekamper for Malmö FF fra 1951 til 1954.
Idrettsklubben Start i 2017
Cupkamper
Utdypende artikkel: Norgesmesterskapet 2017
Kort
{|
Serie
Cup
Start 2
Start 2 spiller i 2017 i 3. divisjon (nivå 4).
Jacob Cornelius
Jacob Cornelius (født 2. oktober 1984) er en amerikansk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 4.
Aphthona cyparissiae
Aphthona cyparissiae (Koch 1803) er en bille som tilhører familiegruppen bladbiller (Chrysomelidae).
Brett Newlin
Brett Newlin (født 24. mars 1982) er en amerikansk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 4.
Aphthona cyparissiae
Aphthona cyparissiae er mellom 3-4 mm lang. Den er lyst gulbrunt med enkelte svakt brunere parti på hodet, halsskjoldet (pronotum) og dekkvingene. Den har en svak (grunn) uregelmessig punktur på halskjoldet og hodet. Kroppen er litt langsmal og pæreformet. Beina er lyse, gulbrune, mens baklåret er mørkere. Baklåret er langt tykkere enn de andre lårene.
Både larvene og de voksne (imago) billene lever av å spise blad på næringsplanten.
Aphthona cyparissiae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Rehan Butt
Rehan Butt (født 6. juli 1980) er en pakistansk landhockeyspiller. Han representerte landet sitt under Sommer-OL 2012 i London, der han endte på sjuendeplass med det pakistanske landslaget.
Arbeiderpartiets kvindeforbund
Arbeiderpartiets kvindeforbund ble stiftet 29. desember 1901, av seks foreninger med 250 - 300 medlemmer i alt. Forbundet eksisterte som en egen organisasjon fram til 1923, og hadde på det meste mer enn 3000 medlemmer og rundt hundre foreninger.
Ved stiftelsen var medlemmene fordelt på Arbeiderpartiets Kvindeforening, Kvindelige fyrstikkarbeideres forening, Nydalens kvindelige arbeiderforening, Maskinstrikkernes forbund, Syerskernes forening og Vask- og rengjøringskvindernes forening. Det var først og fremst Arbeiderparti-kvinnene som var pådrivere, og det nye forbundet ble tilsluttet DNA.
Forbundets mål var blant annet å «virke for kvindernes sociale og politisk frigjørelse, samt at værne om og fremme kvindernes faglige og økonomiske interesser i alle maader».
De første årene var forbundet nærmeste en Kristiania-organisasjon, men fra 1909 utviklet det seg til et landsomfattende kvinneforbund. Dette året åpnet forbundet eget kontor, ansatte forretningsfører og begynte å utgi det månedlige bladet Kvinden, i 1919 omdøpt til Arbeiderkvinden.
På landsmøtet i 1920 sluttet forbundet seg med 84 mot 37 stemmer til Arbeiderparti-flertallet, noe som blant annet innebar aksept av de såkalte Moskvatesene. Etter landsmøtet brøt 20 foreninger ut, og sluttet senere opp om det nye Norges Socialdemokratiske Arbeiderparti som ble stiftet året etter. Tross avskallingen hadde forbundet ved utgangen av 1921 hele 90 foreninger og om lag 3000 medlemmer.
I 1922 fattet imidlertid det Komintern-tilsluttede DNA vedtak om å avvikle ordningen med kollektivt medlemskap og kun akseptere individuelle medlemmer. Da ble det også reist spørsmål ved partiets kvinneorganisering. Året etter besluttet Kvindeforbundets landsmøte enstemmig å avvikle det selvstendige kvinneforbundet.
Kvinneforeningene ble beholdt, men det sentrale kvinnearbeidet skulle nå ledes av et sekretariat direkte under partiets sentralstyre.
Erling August Thomle
Erling August Thomle (født 16. juni 1904 i Oslo, død 30. mars 1979) var prost i Ringerike prosti i perioden 1957–1974, sogneprest i Hole prestegjeld, som da også omfattet Tyristrand kirkesogn, perioden 1948–1974.
Erling Thomle var egentlig utdannet offiser, men ble i stedet prest. Han kom til Hole fra Vålerenga kirke i Oslo. I Hole var han blant annet formann i skolestyret, og han var sterkt delaktig i gjenreisningen av både Hole kirke og Tyribo aldershjem.
Thomle ble i 1944 arrestert av tyskerne, og satt på Grini fangeleir til krigens slutt.
Lepturovespa
Lepturovespa er en slekt av biller som tilhører familien trebukker (Cerambycidae).
Utbredelse
Arten er endemisk for Madagaskar.
USS «Tennessee» (1919)
USS «Tennessee» (BB-43) var et amerikansk slagskip, blant annet kjent for at det ble senket i angrepet på Pearl Harbor og etterpå hevet. Etter omfattende reparasjonsarbeider ble slagskipet satt inn i sluttkampene i krigen i Stillehavet.
Luis Ricardo Reyes
Luis Ricardo Reyes Moreno (født 3. april 1991) er en meksikansk fotballspiller som spiller for den meksikanske klubben Club Atlas.
Landslaget
Han ble tatt ut i s tropp til FIFA Confederations Cup 2017 i Russland.
OFK Bar
OFK Bar er en montenegrinsk fotballklubb fra Bar i Montenegro. Klubben spiller i montenegrinsk 1. divisjon.
Voerendaal
Voerendaal er en kommune og et tettsted i den sørlige delen av den nederlandske provinsen Limburg.
Voerendaal består av 4 tettsteder med mer enn 1 000 innbyggere: Kunrade, Voerendaal, Klimmen og Ubachsberg, samt en del mindre grender.
Stephen Kasprzyk
Stephen Kasprzyk (født 14. februar 1982) er en amerikansk roer som spesialiserer seg i åtter. Under Sommer-OL 2012 i London representerte han landet sitt, der han ble nummer 4.
Kim Giske Andersen
Kim Giske Andersen (født 16. august 1974 i Stavanger) har hatt biroller i tre kjente norske filmer.
EM i langdistanseduatlon 2019
EM i langdistanseduatlon 2019 (europamesterskapet i langdistanseduatlon) ble arrangert i Viborg i Danmark i 2019.
Duatlon er en variant av triatlon, men uten svømming.
Shema
Shema (eller Shemá Jisrael) er den hebraiske trosbekjennelsen. Navnet kommer fra de første ordene i kjerneverset, som er fra 5. Mosebok 6,4, og som lyder: «Shema Jisrael, Adonaj Eloiheino, Adonaj Echad». På norsk blir den vanligvis oversatt til: «Hør Israel! Herren er vår Gud! Herren er en!».
Aurora (film)
Aurora er en norsk romantisk komedie av Raymond Nordahl. Filmen har premiere i Norge i løpet av 2010.
Odd Myre
Odd Myre (født 9. november 1912, død 4. juli 2005) var en norsk reklamemann.
Aurora (film)
Handling
Filmen Aurora handler om fire venner som jobber ved en døgnåpen kino i Tromsø. Hele handlingen utspiller seg på ei natt da de fire er på jobb. Guttene har lagt planer for natten på forhånd, men for å gjennomføre disse må de først håndtere de uventede kundene som plutselig dukker opp.
Odd Myre
Han var sønn av Olav Myre som grunnla Myres Pressebyrå i 1910, som fra 1918 også formidler annonser og reklame. Denne kombinasjonen var ikke lengre tillatt fra 1935, og reklamedelen ble da skilt ut, og Odd Myre overtok ledelsen av reklamevirksomheten, som fikk navnet Myres Reklamebyrå. Myre ledet dette fram til 1968. Han ble etterfulgt av Asbjørn Sæthre, som satt fram til 1998. Selskapet ble fusjonert inn i den amerikanske reklamebyråkjeden BBDO i 1999.
I 1958 var han med på å stifte Institutt for Markedsføring, etter modell av det engelske Institute of Practitioners in Advertising, og eid av Reklamebyråforeningen. Samme år etterfulgte han Hans Chr. Seeberg som styreleder av Reklamebyråforeningen, et verv han hadde fram til 1962. Han var også med på å stifte European Association of Advertising Agencies.
Myre var aktiv i Riksmålsforbundet, og en talsmann for et sterkt forsvar. Han var med i den norske motstandsbevegelsen under andre verdenskrig, og ble tildelt Deltagermedaljen. Han er gravlagt på Vestre gravlund.
David Slade
David Slade (født 26. september 1969) er en britisk regissør som begynte sin karriere lage musikkvideoer. Hans arbeider inkluderer videoer for artister som Aphex Twin, Rob Dougan, System of a Down, Stone Temple Pilots, Tori Amos og Muse.
Hans første spillefilm, Hard Candy, ble utgitt i 2005 av Lionsgate Entertainment, som kjøpte den uavhengige filmen på Sundance Film Festival. Han fortsatte med å regissere vampyrfilmen 30 Days of Night i 2007. Slade har fått oppdraget å regissere Eclipse, den tredje filmen i Twilight-serien av Summit Entertainment.
Park Sanssouci
Park Sanssouci eller Sanssouciparken i Potsdam dekker et område på 2,89 kvadratkilometer. Den forvaltes av Stiftung Preußische Schlösser und Gärten Berlin-Brandenburg. Øst for terrassen til Sanssouci slott finnes krypten fra 1745 som fra 17. august 1991 har vært gravsted for den prøyssiske kong Fredrik II.
Under kong Fredrik II også kjent som Fredrik den store ble det etablert følgende bygninger og annen arkitektur i parken:
Fredrik Vilhelm IV av Preussen oppførte følgende bygninger i parken:
Samlingslista (Engerdal)
Samlingslista i Engerdal er et listesamarbeid mellom Senterpartiet og Venstre. Lista ble startet i 1987, og har stilt i hvert kommunestyrevalg siden.
Ordførere
Tre ordførere har kommet fra lista:
Juan Pablo Varillas
Han representerte Peru under Sommer-OL 2020 i Tokyo, hvor han ble utslått i første runde i singel.
Han har deltatt i hovedtablået i Grand Slam-sammenheng ved én anledning, i French Open.
Jōjitsu-shū
Jōjitsu-shū (japansk; kinesisk: 成實宗, pinyin: Chéngshí zōng) var en kortvarig skole og en av de seks skolene innen japansk buddhisme som ble etablert i Naraperioden. Skolen var basert på teksten *Tattvasiddhi (成實論, Jōjitsu-ron), tidligere kalt Sādhyasiddhiśāstra, som ble skrevet av den indiske mesteren Harivarman (250–350) og oversatt til kinesisk i året 411 av Kumarajiva.
Ålesund Kammerensemble
Ålesund Kammerensemble var et prosjektokester som ble etablert i Ålesund i 1982 av kulturskolelærer Arne Sæther (født 1942) som et ledd i arbeidet med å utvikle en forestilling basert på Hartvig Kirans visesyklus om Ola Skutvik & Mariann. Sæther engasjerte Henning Sommerro til å arrangere visene, som hadde både tekst og melodi fra Kirans hånd. Orkesteret ble deretter etablert ad hoc, med en besetning av erfarne musikere fra Ålesund og området rundt.
Sammen med Lars Klevstrand og Hege Tunaal mottok de Spellemannprisen 1983 i klassen visesang for dobbelalbumet Hartvig Kirans viser – Historia om Ola Skutvik & Mariann.
Orkesteret turnerte lenge med forestillingen, og en versjon av den ble vist på NRK Fjernsyn 26. desember 1985. Den gang med Per Oddvar Hildre i rollen som Ola Skutvik.
Sæther var kulturskolelærer i Ålesund 1972-2004, og brukte orkesteret i flere ulike prosjekter og oppsetninger. Orkesteret har også opptrådt under andre navn, som Lillesand Kammeremsemble.
Megaceras morpheus
Megaceras morpheus er en bille som hører til gruppen hornbiller i familien skarabider (Scarabaeidae).
Utseende
En stor, (ca. 45 millimeter), blank, brunsvart hornbille. Hannen har et kraftig horn i pannen og to horn på pronotum, som er høyt hvelvet, for det meste svært blankt, men med et parti med kraftig, stripet mikroskulptur på hver side. For-leggen (protibia) har tre tenner. Hunnen er blank, uten horn med med et par små knøler på pronotum, område foran disse med kraftig, tverrmasket mikrioskulptur. Dekkvingene er glatte og blanke.
Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.
Utbredelse
Arten er vidt utbredt, fra Honduras i nord til Argentina i sør.
Krakow (band)
Krakow er et stoner metal-band fra Bergen.
Edward Bodden Airfield
Edward Bodden Airfield, også kjent som Little Cayman Airport, en flyplass som ligger sørvest på øya Little Cayman i Caymanøyene. Flyplassen har kun innenriksruter til de andre øyene i landet.
Gotfred av Ghemen
Gotfred av Ghemen (nederlandsk: Govert van Ghemen) var den første boktrykker bosatt i Danmark.
Han var boktrykker i Gouda fra 1486 til 1489, og reiste deretter til København, hvor han arbeidet som boktrykker frem til 1510 (sannsynligvis hans dødsår). Han har blant annet trykket Den danske Rimkrønike (1495), som var Danmarks første trykte skrift. Videre trykket han opp Karl Magnus' krønike (1501), Flores og Blantseflor (1504), Skånske Lov (1505), Eriks Sjællandske Lov (1505), Peder Laale: Parabolae (1506), Gudelige Bønner (1509), Jesu Passionsvandring (1509) og Lucidarius (1510).
Waseem Ahmad
Waseem Ahmad (født 10. april 1977) er en pakistansk landhockeyspiller. Han representerte landet sitt under Sommer-OL 2012 i London, der han endte på sjuendeplass med det pakistanske landslaget.
Neocrepidodera ferruginea
Neocrepidodera ferruginea (Scopoli 1763) er en bille som tilhører familiegruppen bladbiller (Chrysomelidae).
Neocrepidodera ferruginea er mellom 2,7-3,6 mm lang. Den er gyllen eller lyst gulbrun på hodet, halsskjoldet (pronotum) og dekkvingene. Den eller har bare svak (nesten ikke synlig) punktur på halskjoldet og dekkvingene. Kroppen er litt langsmal og pæreformet. Beina er lyse, gulbrune. Baklåret er tykkere enn de andre lårene.
Både larvene og de voksne (imago) billene lever av å spise blad på næringsplanten.
Neocrepidodera ferruginea tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Tangerbukta
Tangerbukta (arabisk: خليج طنجة, Chalidż Tandża; fransk: Baie de Tanger) er ei bukt i Middelhavet, beliggende nordøst for byen Tanger i det nordlige Marokko. Den utgjør en halvsirkelformet vannmasse mellom havnen i Tanger i vest og Cap Malabata i øst. Avenue d'Espagne strekker seg langs bukta og er kjent for sine hoteller og store moderne bygninger.
Pia Borgli
Pia Dian Borgli (født 28. april 1959) er en norsk skuespiller.
Borgli debuterte i 1980 og har i tiden etter hovedsakelig vært tilknyttet Oslo Nye Teater, og ble fast ansatt der fra 1988. Hun har også vært ansatt ved Nationaltheatret i Oslo. Borgli har gjort seg bemerket i forskjellige roller både innen komedie og drama. I barneteater har hun blant annet spilt Snøhvit og Ronja Røverdatter samt Klatremus i Dyrene i Hakkebakkeskogen. Hun gjorde et sterkt inntrykk som incestoffer i stykket Fuglepappa'n og som en av samvittighetsfangene i Pål Løkkebergs Fjernsynsteater-oppsetning av Jorge Diaz fengselsdrama Canto Libre i 1989.
På film har hun kanskje gjort seg mest bemerket som opprørsk datter og punker i den norske storfilmen Galskap! fra 1985. Punker var hun også i fjernsynsteateroppsetningen av «Syx» i 1988 (skrevet av Brynjar Aa) der hun spilte mot Astrid Folstad. Hun medvirket også i filmen Fifty-Fifty fra 1982, som også var hennes debut som filmskuespiller. Hun har tillegg hatt roller i en rekke andre norske filmer, deriblant Tomme Tønner 2011.
Borgli har også gjort seg bemerket i Radioteatret, og har gitt stemme til en rekke tegneserie og animasjonsfigurer som Gurin i Solan, Ludvig og Gurin med reverompa, Blekkulf, Hugo i Jungeldyret Hugo, Kvitrebekk i Tornerose og mange fler. Hun har også lest inn lydbøkene Ronja Røverdatter og Sunaneng av Astrid Lindgren.
På TV har hun blant annet vært å se i julekalenderen Amalies jul (1995) som Nissungen, samt en gjesterolle i komiserien Pilen Flyttebyrå fra 1987.
Annet
Hun er tante til skuespilleren Vanessa Borgli og søster av Petter J. Borgli
Eksterne lenker
Pia Borgli i Scenewebarkivet
Engelsk (skolefag)
Engelsk er et obligatorisk og gjennomgående fag i norsk grunnskole og videregående skole. Faget skal gi kunnskaper i engelsk språk muntlig og skriftlig, samt kunnskap om kultur og samfunn i engelsktalende land.
Fagets formål tar utgangspunkt i at engelsk er et verdensspråk; at man i møte med andre ofte har bruk for engelsk, at engelsk benyttes ofte i kultur og vitenskap; at leting etter informasjon ofte finner sted på engelsk; og at engelsk i økende grad brukes i utdanning og som arbeidsspråk. Dette betyr at man må «utvikle ordforråd og ferdigheter i å bruke språkets lydsystem, rettskriving, grammatikk og prinsipper for setnings- og tekstbygging, og kunne tilpasse språket til ulike emner og kommunikasjonssituasjoner», og «å kunne skille mellom muntlig og skriftlig språkføring og formell og uformell språkbruk», samt «å kunne ta hensyn til kulturelle omgangsformer og høflighetskonvensjoner når vi bruker språket.» I tillegg anses engelsklæring som bidrag til flerspråklighet og at det kan bli en viktig del av ens «personlige utvikling».
Faget skal også bidra til kunnskap om engelskspråklige kulturer, og «gi innsikt i hvordan engelsk brukes som et internasjonalt kommunikasjonsmiddel» for å gi «godt grunnlag for å forstå verden omkring oss og utviklingen av engelsk som et verdensspråk.» I tillegg anses engelskspråklig litteratur som potensielt inspirerende for kreativitet og menneskelære. Samtidig anses utvikling av kommunikasjonsferdigheter og kulturell innsikt som samhandlingsfremmende, og forståelses- og respektskapende blant mennesker med ulik kulturell bakgrunn. Dette skal bringe språk- og kulturkompetanse til «allmenndannelsen og bidrar til å styrke demokratisk engasjement og medborgerskap.»
Det gis generelt som avsluttende karakterer i grunnskolen standpunktkarakter i både skriftlig og muntlig, samt at elever kan trekkes ut til å avlegge skriftlig og/eller muntlig eksamen i faget. Elever som avlegger grunnskoleavgangsprøve før tiende skoleår, basert på fritak fra videre undervisning i grunnskolens pensum i faget, får kun eksamenskarakter i faget.
Kunnskapsløftet
I Kunnskapsløftet angis de grunnleggende ferdigheter som:
Bjørn Sigurd Sommerfeldt
Bjørn Sigurd Sommerfeldt (født 29. mai 1983) er en norsk i friidrettsutøver (tikamp). Han fikk sitt internasjonale gjennombrudd under junior VM i Kingston, Jamaica 2002. Han kvalifiserte seg ikke til OL i Beijing 2008 og ga da opp idrettskarrieren.
Den første Tsjetsjenia-krigen
Den første Tsjetsjenia-krigen (russisk: Пе́рвая чече́нская война́; Pervaja tsjetsjenskaja vojna; tsjetsjensk: Дуьххьара нохчи-оьрсийн тIом; Duuxẋara noxçi-örsii thom; den første tsjetsjensk-russiske krig), også kjent som krigen i Tsjetsjenia, var en konflikt mellom Den russiske føderasjon og den tsjetsjenske republikken Itsjkeria som ble utkjempet mellom desember 1994 og august 1996. Itsjkeria forsøkte å løsrive seg fra føderasjonen og erklærte seg i 1991 uavhengig etter Sovjetunionens fall, men ble ikke anerkjent av det internasjonale samfunnet, og ble truet med invasjon fra den nye russiske staten, som ikke ville godkjenne tsjetsjenernes uavhengighet.
Bjørn Sigurd Sommerfeldt
Han tok utdannelsen sin på University of Missouri, USA. I studietiden produserte han en låt ved navnet «Meet of my life». Låten fører lytteren gjennom en tikamp-konkurranse. Etter dette har han utgitt flere låter sammen med DJD Lydstudio på samlealbum utgitt av Universal Music Norge som solgte både til gull og platina.
Den første Tsjetsjenia-krigen
Etter et innledende felttog i 1994 og 1995, som hadde sitt høydepunkt i det ødeleggende slaget om Groznyj, forsøkte russiske føderale styrker å skaffe seg kontroll over de tsjetsjenske fjellområdene, men ble presset tilbake av tsjetsjenernes geriljakrig og angrep på lavlandet, til tross for Russlands klart overlegne bakkestyrker, våpen og luftstøtte. Dette førte til en omfattende demoralisering blant de føderale styrkene, samt nesten universell motstand mot krigen blant befolkningen i Russland, noe som igjen førte til at president Boris Jeltsin erklærte våpenhvile i 1996 og året etter undertegnet en fredsavtale, Khasavjurt-avtalen.
Bjørn Sigurd Sommerfeldt
I 2007-2008 var Sommerfeldt med i flere episoder av den norske såpeserien Hotel Cæsar. Han har siden januar 2009 vært fast ansatt i Olympiatoppen.
Den første Tsjetsjenia-krigen
To år etter denne avtalen brøt forholdet mellom Russland og det tsjetsjenske Itsjkeria sammen da en radikal tsjetsjensk gruppe, den internasjonale muslimske brigade, ledet av Sjamil Basajev og Ibn al-Khattab, invaderte naborepublikken Dagestan sommeren 1999, som førte til at Russland igjen invaderte Tsjetsjenia og slik startet den andre Tsjetsjenia-krigen som endte Itsjkerias uavhengighet og igjen brakte Tsjetsjenia under russisk kontroll. Motstanden mot de føderale styrkene har blitt sterkt svekket, men et opprør mot russisk styre pågår fremdeles i Nord-Kaukasus.
Bjørn Sigurd Sommerfeldt
Han er også grunnlegger og administrerende direktør av Viking Dipp ; et foretak som produserer dippmikser med urnorske urter og smaker fra vikingtiden.
Den første Tsjetsjenia-krigen
Det offisielle russiske tallet på døde føderale soldater er omtrent 5 500, og de fleste anslag ligger mellom 3 500 og 7 500, mens enkelte hevder opp mot 14 000 døde. Det finnes ikke noe nøyaktig anslag på hvor mange itsjkeriske soldater som ble drept i krigen, og ulike anslag hevder både omtrent 3 000 og over 15 000 drepte. Forskjellige estimater hevder at antallet sivile dødsfall i krigen var mellom 30 000 og 100 000, i tillegg til muligens over 200 000 sårede, mens mer enn en halv million ble gjort til flyktninger, noe som førte til at byer og landsbyer i republikken ble lagt i ruiner.
Anders Trentemøller
Trentemøller er mest kjent for sitt arbeid med Röyksopp, The Knife, Mikael Simpson, Henrik Vibskov med flere.
Historie
Han debuterte i 1997 sammen med Thomas Bertelsen (DJ T.O.M) når de startet det første live house opptreden i Danmark. De hadde gruppen Trigbag, de spilte konserter over hele verden. Trigbag ble i 2000 oppløst.
I 2003 slapp han The Trentemøller EP. For dette albumet mottok han prisen «Up Front Release of the Year» fra den danske DJ awards i 2004 for sporet «Le Champagne».
I februar 2005 ga Steve Bug ut den kjente Trentemøller EP Physical Fraction på hans platesselskap Audiomatique.
Dette satte Trentemøller på kartet. Det fortsatte med tre nye utgivelser på hoved selskapet til Bug (Poker Flat). Der ga Trentemøller ut Polar Shift, Sunstroke and the Nam Nam EP.
Debutalbumet han The Last Resort ble gitt ut av Poker Flat i oktober 2006. Det tyske bladet Groove Mag og det franske bladet Trax mente det var «Record of the Year» i november 2006.
I 2007 ga han ut «Moan» sammen med Ane Trolle som synger på sporet. Det ble en stor hit i Danmark, den var også på topp 30 i Belgia
Min (Sichuan)
Minjiang (kinesisk: 岷江; pinyin: Mín Jiāng) er en 735 km lang elv i provinsen Sichuan i Kina. Den tar opp i seg den enda lengre elven Dadu på sin vei sørover.
Min er en sideelv til øvre Chang Jiang som den forener seg med ved Yibin (宜宾).
Dujiangyans irrigasjonssystem (都江堰) ligger ved denne elven. Nær Dujiangyan er Min oppdemmet i Zipingpu-reservoaret.
Noter
<references group="lower-alpha"/>
Jesús Molina
Jesús Antonio Molina Granados (født 29. mars 1988) er en meksikansk fotballspiller som spiller for CD Guadalajara.
Oxygrylius
Oxygrylius er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.
Utseende
Middelsstore (ca. 15 millimeter), avlange, blankt rødbrune biller. På hodet er clypeus tilspisset. Pronotum er fint og spredt punktert. Dekkvingene har markerte punktrader, på sidene mer uregelmessig punktert. Hos hannene er pronotum mer eller mindre trekantet uthulet i midten.
Keith Levene
Julian Keith Levene (født 18. juli 1957 i London, død 11. november 2022) var en britisk gitarist og vokalist som var medlem av Public Image Ltd.
Oxygrylius
Utbredelse
Slekten er utbredt i det sørlige USA (Arizona, California).
Keith Levene
Levene var et av de tidligste medlemmene i The Clash. Han rakk aldri å spille inn noen plater med The Clash ettersom han ble avskjediget grunnet manglende oppmøte på bandets øvinger, men han skrev sangen «What's My Name» som var med på debutalbumet, og som The Clash også spilte live gjennom hele bandets levetid. Han spilte også i The Flowers of Romance som forøvrig ble oppløst etter kort tid grunnet trommisen Sid Vicious' «overgang» til The Sex Pistols der han spilte bass. Etter at The Sex Pistols ble oppløst grunnla han bandet Public Image Ltd sammen med Johnny Rotten, i dette bandet spilte han også en del synthesizer.
Han utgav flere soloalbum, det siste i 2002. I tillegg til dette har han spilt inn album med ei lang rekke andre artister, Hillel Slovak og Flea fra Red Hot Chili Peppers, Rat Scabies, Bim Sherman og Norwood Fisher (Fishbone).
Siida
Siida (nordsamisk; på lulesamisk sijdda, på pitesamisk sijjda, på umesamisk sïjdda, og på sørsamisk sïjte) er i tradisjonell samiske samfunn en gruppe av en eller flere familier, som ofte er i slekt, og som driver reindrift med en samlet reinflokk.
I Sverige var siidaområdene opprinnelig videre inndelt i skatteland som var privateid. Denne eiendomsretten ble opphevet ved lov i 1886 og overført til en felles bruksrett til landområdene, knyttet til samebyer.
Ercolano
Ercolano er en by i Storbyområdet Napoli med omkring 54141 innbyggere. Den ligger nær ruinene etter oldtidens Herculaneum.
John Cooke
John Cooke (født 9. april 1937 i Ansonia i Connecticut i USA, død 26. desember 2005) var en amerikansk roer som deltok i OL 1956 i Melbourne.
Cooke ble olympisk mester i roing under Sommer-OL 1956 i Melbourne. Han var med på den amerikanske åtteren som vant konkurransen foran Canada og Australia. De andre roerne var Robert Morey, David Wight, Donald Beer, Caldwell Esselstyn, Thomas Charlton, Charles Grimes, Richard Wailes og William Becklean som var styrmann.
Minnesota Farmer-Labor Party
Minnesota Farmer-Labor Party («Minnesotas bonde- og arbeiderparti») var et politisk parti i den amerikanske delstaten Minnesota mellom 1918 og 1944. Det har blitt beskrevet som populistisk, progressivt og radikalt.
Bonde- og arbeiderpartiet ble et betydelig tredje parti, som utfordret demokratene og republikanerne i Minnesota, og kom til å dominere delstatspolitikken i Minnesota under den store depresjonen.
Tre av guvernørene i Minnesota representerte bonde- og arbeiderpartiet: Floyd B. Olson, Hjalmar Petersen og Elmer Benson. Fire medlemmer av USAs senat rakk å representere partiet: Henrik Shipstead, Magnus Johnson, Elmer Benson og Ernest Lundeen. Shipstead byttet seinere parti til republikanerne.
Demokratene i Minnesota lyktes med å slå sammen partiet med deres eget parti. Minnesota Democratic-Farmer-Labor Party, «Minnesotas demokratiske bonde- og arbeiderparti», som demokratene i Minnesota heter fortsatt, ble dannet 15. april 1944 ved sammenslåing av de to partiene. Hubert H. Humphrey spilte en sentral rolle i sammenslåingen.
På begynnelsen av 1920-tallet ble det gjort forsøk på å grunnlegge et parti som omfattet hele USA under navnet Farmer–Labor Party of the United States. Forsøkene var ikke vellykkede, selv om Parley P. Christensen fra Utah stilte opp i presidentvalget i USA 1920 og fikk til sammen over 265,000 stemmer fordelt på 19 delstater. Ved presidentvalget i USA 1924 forente partiet krefter med senator Robert M. La Follette sr. fra Wisconsin og hans progressive parti, som fikk over 4,8 millioner stemmer.
Giuseppe Lanzone
Giuseppe Lanzone (født 12. oktober 1982) er en amerikansk roer som spesialiserer seg i åtter. I Sommer-OL 2012 i London representerte han landet sitt, og ble nummer 4.
Topfreedom
Topfreedom er en engelsk samlebeskrivelse for oppfatningen at kvinner har rett til å vise seg toppløse på offentlige plasser som strender, svømmebassenger og parker på likt vis som menn. Oppfatningen er fastslått gjennom den kanadiske organisasjonen Topfree Equal Rights Association (TERA). Organisasjonen arbeider så vel i Canada som i USA og virker fremst mot straffebestemmelser og lover som forbyr å vise kvinnebryst.
Urasomus
Urasomus er en slekt av biller som tilhører familien trebukker (Cerambycidae).
Utbredelse
Arten er endemisk for Madagaskar.
David Wight
David Wight (født 28. juli 1934 i London, død 9. november 2017) var en amerikansk roer som deltok i OL 1956 i Melbourne.
Wight ble olympisk mester i roing under Sommer-OL 1956 i Melbourne. Han var med på den amerikanske åtteren som vant konkurransen foran Canada og Australia. De andre roerne var Robert Morey, John Cooke, Donald Beer, Caldwell Esselstyn, Thomas Charlton, Charles Grimes, Richard Wailes og William Becklean som var styrmann.
Sex! sex! sex!
'''«Sex! sex! sex!»' er en sang med humortrioen Prima Vera, opprinnelig utgitt 18. oktober 1982 på musikkalbumet Ha ha he he ho! (De gærne har'e godt)''. Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer).
En konsert-versjon ble inkludert på The Prima Vera Show (utgitt juni 1999) hvor Teigen synger over et playback. Studio-versjonen ble også utgitt september 2000 på Rest of the best vol 2,5.
Taj Mahal (musiker)
Henry St. Claire Fredericks, Jr. (1942–), kjent under artistnavnet Taj Mahal, er en amerikansk bluesmusiker.
Liv og virke
Taj Mahals far var jazzpianist, komponist og arrangør, moren sang gospel.
På begynnelsen av 1960-årene studerte Taj Mahal jordbruksfag ved universitetet i Amherst, Massachusetts og grunnla i studietida bandet Taj Mahal & The Elektras. Pseudonymet er inspirert av en drøm.
Taj Mahal har fått Grammy i kategorien «Best Contemporary Blues Album» to ganger: i 1997 for Señor Blues og i 2000 for Shoutin' in Key. Han har laget musikk til flere filmer, eksempelvis Sounder og Blues Brothers 2000.
I 2009 ble han tatt opp i Blues Hall of Fame.
Taj Mahal forener ulike stilretninger, som blues, reggae, cajun, gospel, bluegrass, afrikansk musikk og karibiske tradisjoner, men setter sitt eget umiskjennelige preg på musikken. Han behersker instrumentene gitar, banjo, ukulele, klaver og munnspill.
Wang Jingweis regjering
Wang Jingweis regjering i Nanjing i Kina var en marionettregjering som Japan opprettet under den andre sino-japanske krig. Regjeringen bestod fra 1937 til 1945. Offisielt styrte den hele Kina, unntatt de nordlige marionettstatene Manchukuo og Mengjiang, men i praksis hadde regjeringen kun administrasjon av visse provinser av det østlige Kina som lå innenfor de japanske linjer: Jiangxi, Anhui, og de nordlige deler av Zhejiang.
Statssjef var den avhoppede nasjonalistpolitikeren Wang Jingwei, som senere er blitt omtalt som «Kinas Quisling». Wang Jingweis regjering fremstilte seg selv som Kinas lovlige regjering, og benyttet det samme offisielle navn (Republikken Kina), samme flagg, emblem, og så videre, som Chiang Kai-sheks regjering (som noe før Nanjings fall vinteren 1937 hadde forflyttet seg til Hankou og så enda lengre inn i landet til Chongqing). Wangs Kina ble imidlertid bare anerkjent av aksemaktene og de japanske lydstatene i det nordlige Kina.
Helene Schjerfbeck
Helene Schjerfbeck (født 10. juli 1862 i Helsingfors i Storfyrstedømmet Finland, død 28. januar 1946 i Saltsjöbaden, i Sverige) var en finlandssvensk maler. Hun er blant annet kjent for en rekke ekspressive selvportretter og motiver i en uttrykksfull konsentrasjon og forenkling med markant linjerytme og sparsomme, fint beregnede fargeaksenter.
Arbeid
Årene 1877-79 studerte Schjerfbeck for Adolf von Becker og i 1880-årene var hun elev på Académie Colarossi i Paris. Også 1890-årene var hun mye i Paris, der hun blant annet arbeidet i Albert Edelfelts atelier 1896–97. Sin første separatutstilling hadde Schjerfbeck i Helsingfors 1917 med hjelp av kunsthandler Gösta Stenman, som også ordnet med hennes første utstilling i Stockholm 1937, der hun slo igjennom 75 år gammel. Etter utenlandsoppholdene og åtte års lærervirksomhet i Helsingfors til 1902, levde hun resten av sitt liv stille og isolert i finske småbyer. Schjerfbeck forble ugift.
Fra tidlige historiske og realistiske malerier utviklet Schjerfbecks malerkunst seg i modernistisk retning. Hun malte senere primært stilleben og uttrykksfulle selvportrett i et mot alderdommen stadig mer redusert og koloristisk sparsomt maleri. Berømte malerier er blant annet Konvalescenten (1888) og Självporträtt med svart bakgrund (1915).
En betydelig samling av Schjerfbecks verk finnes idag på Gyllenbergs konstmuseum i Helsingfors.
Sten Stjernqvist
Sten Stjernqvist er en svensk tidligere fotballspiller. Stjernqvist, som var spiss, spilte seriekamper for Malmö FF i 1973 og 1974.
Konglepalmer
Karaktertrekk
I oppbygningen ligner konglepalmene på både palmer og bregner. Plantene kan vokse i tropene, men også på sand eller på fjell i bergsprekker. De er de eneste frøplanter, i tillegg til Ginkgo, med sædceller som har beholdt bevegeligheten. Noen av artene produserer et neurotoksin som kalles Beta-methylamino L-alanine.
Utvikling
Den første til å beskrive gruppen var Johann Georg Christian Lehmann i 1834. Dennis Stevenson (1990) har vært den ledende systematiker for klassifisering av gruppen. Inndelingen i slekter og familier er relativt lite eksakt, og utforskningen av artene er bare i sin begynnelse.
Fylogeni
Familiene, slektene og artene innenfor konglepalmer er:
Maria Walliser
Maria Walliser (født 27. mai 1963 i Mosnang) er en tidligere sveitsisk alpinist.
Hun vant 25 verdenscuprenn i karrièren, og er blant tidenes mestvinnende alpinister. Bortsett fra slalåm vant hun verdenscuprenn i samtlige disipliner. Den første seieren kom i 1983 i utfor i Megève. I OL 1984 i Sarajevo ble det sølv i utfor etter Michela Figini. I 1986 og 1987 vant hun verdenscupen sammenlagt. I 1984 og 1986 vant hun utforcupen, og i 1987 Super-G-cupen.
Karrierens høydepunkt kom i VM 1987 i Crans-Montana, da hun vant gull i utfor og Super-G, samt bronse i storslalåm. Hun forsvarte utforseieren i VM 1989 i Vail. Walliser la opp i mars 1990.
Helen Eriksen
Helen Eriksen (født 1964) er en norsk billedkunstner bosatt i Oslo. Hun jobber med skulptur, installasjon, stedsspesifikk kunst og foto.
Muhammad Imran
Muhammad Imran (født 12. januar 1979) er en pakistansk landhockeyspiller. Han representerte landet sitt under Sommer-OL 2012 i London, der han endte på sjuendeplass med det pakistanske landslaget.
Neocrepidodera transversa
Neocrepidodera transversa (Scopoli 1763) er en bille som tilhører familiegruppen bladbiller (Chrysomelidae).
Neocrepidodera transversa tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Göteborg (Troublemakers-album)
Göteborg er et samlealbum av det svenske bandet Troublemakers, utgitt i Tyskland i 2001.
Flo
Flo, også kalt høyvann, er når tidevannet er på sitt høyeste. Ved hver fullmåne og nymåne er floen høyere enn normalt og kalles springflo, mens ved hver halvmåne er floen lavere enn normalt og kalles nippflo eller skarflo. Flo kan sies å være det motsatte av fjære.
Se også
Højvande High tide
Megaceras septentrionis
Megaceras septentrionis er en bille som hører til gruppen hornbiller i familien skarabider (Scarabaeidae).
Utseende
En stor, (ca. 40-50 millimeter), blank, brun hornbille. Hannen har et kraftig horn i pannen og to korte, butte horn på pronotum, som er høyt hvelvet, for det meste svært blankt, men med et parti med kraftig, stripet mikroskulptur på hver side. For-leggen (protibia) har tre tenner. Hunnen er blank, uten horn. Dekkvingene er glatte og blanke.
Levevis
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.
Utbredelse
Arten er utbredt fra Honduras i nord til Ecuador i sør.
Anthony Nwakaeme
Anthony Nnaduzor Nwakaeme (født 21. mars 1989) er en nigeriansk fotballspiller som spiller for den saudiarabiske klubben Al-Fayha FC.
Korotaikha
Korotaikha (russisk: Коротаиха) er ei elv nordøst i Nenetsia i Russland. Den er 199 kilometer lang, og har et nedbørfelt på 12 700 km².
Elva har utspring lengst nordøst på Bolsjezemelskaja Tundra, og renner i hovedsakelig nordvestlig retning til munningen i Khajpudyrbukta i Petsjorahavet. Korotaikhas løp er svært svingete med mange meandere. Underveis mottar den flere sideelver, de fleste fra sørhellingen av Paj-Khoj-høydene i nord.
Jordanka
Jordanka (bulgarsk Йорданка) er et svært vanlig bulgarsk kvinnenavn. Navnet transkriberes på engelsk som Yordanka.
Etymologi
Jordanka er dannet som en bulgarsk feminin form av navnet Jordan, som har opprinnelse i navnet på Jordanelven. Elvens navn betyr «renne nedover».
Utbredelse
Jordanka er et svært vanlig navn i Bulgaria, men er lite brukt i andre land.
Kjente personer med navnet
Personene i listen er ordnet kronologisk etter fødselsår.
Bilitt stasjon
Bilitt stasjon på Skreiabanen åpnet 28. november 1902 som Bilit stoppested. Navnet ble skrevet Bilidt fra 1905 og Bilitt fra 1921. 1913 ble stoppestedet oppgradert til stasjon, 1926 ble stasjonen nedgradert til stoppested igjen. I 1963 ble passasjertrafikken nedlagt og stedet ubemannet, mens godstrafikken på banen fortsatte til 1987. Skreiabanen ble formelt nedlagt 1. februar 1988.
Skinnene forbi det nedlagte stoppestedet ble revet opp allerede i 1988, og stasjonsbygningen er for lengst revet. Bygningen var tegnet av Paul Armin Due.
Bilitt stoppested lå 18,93 km fra Reinsvoll.
Rutearme
Rutearmé (tradisjonell kinesisk: 路軍, forenklet kinesisk: 路军) var en type militær hærorganisering under Republikken Kina. Vanligvis kommanderte den to eller flere korps eller et stort antall divisjoner eller frittstående brigader. Dette var den vanlige organisering av de kinesiske hærstyrker forut for den andre sino-japanske krig. Men den ble avviklet av Den nasjonale revolusjonshær etter 1938 (med unntak av 8. rutearme), til fordel for gruppearmeer.
Blant de mer berømte rutearmeer var:
.py
.py er Paraguays nasjonale toppnivådomene (ccTLD) for Internett.
Registrering
Registreringer foretas på tredje nivå under følgende kategoriserte subdomener på andre nivå:
Sonja Jógvansdóttir
Sonja J. Jógvansdóttir (født 9. november 1977 i Tórshavn) er en færøysk organisasjonskvinne og politiker (Tj.)
Sonja Jógvansdóttir vokste opp i Fuglafjørður som datter av lærer Jógvan Finnur Poulsen og hustru Jónvør Hansdóttir. Hun har mastergrad i statsvitenskap fra University of Edinburgh og supplerende kurs i forvaltning fra Roskilde Universitet. I 2006 ble hun initiativtager til og koordinator for SAMTAK, en paraplyorganisasjon for den færøyske fagbevegelsen. Hun har tidligere arbeidet som journalist samt saksbehandler ved den færøyske EU-representasjonen i Brussel.
Gösta Friberg
Gösta Friberg var en svensk fotballspiller. Friberg spilte seriekamper for Malmö FF i 1939 og 1940.
Sonja Jógvansdóttir
Sonja Jógvansdóttir har særlig vært opptatt av emner som likestilling mellom kjønnene, homofiles rettigheter og fattigdom. I 2015 ble hun innvalgt på Lagtinget for det sosialdemokratiske partiet Javnaðarflokkurin med 1 021 personstemmer, nest flest etter partiets leder Aksel V. Johannesen. Hun meldte seg ut av Javnaðarflokkurin kort tid etter valget, fordi Aksel V. Johannesens regjering ikke nevnte borgerlig vielse av homofile i sitt regjeringsgrunnlag. Hun tok sete i Lagtingets justiskomité. Hun støttet regjeringen som partiløs. I februar 2019 meldte hun seg inn i Tjóðveldi, men ble ikke tatt opp i Tjóðveldis lagtingsgruppe, ettersom hun opprinnelig var valgt for et annet parti. Hun stilte ikke til gjenvalg til Lagtinget i 2019.
Sonja Jógvansdóttir bor i Tórshavn som samboer med tidligere kulturminister Annlis Bjarkhamar.
Johannes Heesters
Johannes Heesters (egentlig Johan Marius Nicolaas Heesters; født 5. desember 1903 i Amersfoort i Nederland, død 24. desember 2011 i Starnberg, Tyskland) var en nederlandsk skuespiller og operette-sanger. Hans nære tilknytning til naziregimet i Tyskland, og store popularitet i etterkrigstiden, har gjort ham til en kontroversiell kunstner. Han ble 108 år gammel, og var regnet som verdens eldste aktive scenekunstner.
Bakgrunn
Han var den yngste av de fire sønner av kjøpmannen Jacobus Heesters og hustruen Gertruida, født van der Hoevel. Etter å ha blitt utlært som kjøpmann bestempte han seg på 16-års fødselsdag å bli skuespiller. Han fullførte en sang- og skuespilleruddannelse og fikk en rekke engasjementer.
Karriere
I 1930 giftet han seg med den belgiske skuespillerinne Louise H. Ghijs, som han var gift med til hennes død i 1985. Heesters flyttet fra Nederland til Tyskland og bosatte seg permanent sammen med sin kone og døtre i 1935, da han var 31 år gammel. I hans tid i Tyskland, opptrådte Heesters blant annet for Adolf Hitler og Hermann Göring. Heesters besøkte Dachau konsentrasjonsleir, noe som gjorde ham til en svært kontroversiell figur i hjemlandet Nederland. Joseph Goebbels plasserte Heesters på en liste over artister som var avgjørende for nazistenes kultur.
Heesters fortsatte sitt engasjement etter krigen, og opptrådte i en rekke større tyske filmproduksjoner, som Die Jungfrau auf dem Dach (1953) og Viktor und Victoria (1957). På sekstitallet fokuserte han på theaterforestillinger og TV, samt platebransjen. Han er kanskje mest kjent for sin tolkning av rollen som grev Danilo Danilovich i Franz Lehars operette Den glade enke, særlig «Da geh'ich ins Maxim». Den 5. desember 2003 feiret Heesters sin 100. fødselsdag med en TV-spesial «Eine Legende wird 100» («En legende fyller 100»). Før sin død på julaften 2011, i en alder av 108 år, var Heesters den eldste skuespilleren i verden som fortsatt var aktiv, både på teater-scenen og på TV. Den 5. desember 2006 feiret Heesters sin 103. bursdag med en konsert i Wiener Konzerthaus. Året etter feiret han bursdagen sin med en konsert på Admiralspalast i Berlin.
I februar 2008 opptrådte Heesters i hjemlandet for første gang på fire tiår på tross av protester mot hans nazistiske forbindelser. Heesters var mindre aktiv i sitt siste år, og for det meste spilte han i mindre roller ettersom han ikke kunne være med på teater i en lengre periode på grunn av dårlig helse. På slutten av livet var han nesten helt blind på grunn av grønn stær og makuladegenerasjon. Heesters hadde to døtre med sin første kone Louisa Ghijs, som han giftet seg med i 1930. Etter hennes død i 1985, giftet Heesters seg for andre gang i 1992, med Simone Rethel (født i 1949). Hun er en tysk skuespiller, maler og fotograf. Hans yngste datter Nicole Heesters var også skuespiller. Heesters hadde fem barnebarn, elleve oldebarn og tre tipp-oldebarn.
Diskografi
Album Singler